
Proces - verbal
al ședinței extraordinare a Consiliului Județean Vrancea convocate de îndată
din 28 septembrie 2026


În data  de 28 septembrie 2026, la sediul Consiliului  Județean  Vrancea din  Focșani, strada Cuza Vodă nr. 56, s-a desfășurat ședința extraordinară a Consiliului Județean Vrancea convocată prin Dispoziția nr. 400 din 25 septembrie 2026, participarea consilierilor județeni la ședință fiind prin platforma online de videoconferință/teleconferință Zoom.

Ședința este condusă de președintele Consiliului Județean, domnul Nicușor Halici.
[bookmark: _Hlk162863618]S-a constatat că este îndeplinit cvorumul necesar pentru ca ședința să fie legal constituită, fiind prezenți 30 din care 29 de consilieri județeni din totalul de 32 în funcție, la care se adaugă președintele Consiliului Județean Vrancea, domnul Nicușor Halici. Absenți au fost domnii consilieri județeni Ionel Caraba, Daniel Ene și Florin- Ovidiu Mărgărit. 

Președintele Consiliului Județean Vrancea, domnul Nicușor Halici, a precizat că au fost îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentelor de resort și de avizele comisiilor de specialitate, fiind comunicate consilierilor județeni.  
[bookmark: _Hlk62727760][bookmark: _Hlk73516682]Președintele Consiliului Județean Vrancea, domnul Nicușor Halici a precizat că până în prezent nu a fost înregistrat niciun amendament la secretarul general al județului. De asemenea, a reamintit consilierilor prezenți obligația de a nu participa la adoptarea proiectului de hotărâre în care ar putea fi în conflict de interese. 
Președintele Consiliului Județean Vrancea, domnul Nicușor Halici, a menționat că ședința extraordinară a fost convocată de îndată, având în vedere necesitatea adoptării, cu celeritate, a actelor administrative necesare pentru depunerea spre finanțare a unor proiecte de investiții în cadrul Fondului pentru Modernizare, Programul-cheie 1.
S-a precizat că se intenționează depunerea, în cursul zilei, a două proiecte de investiții. Primul proiect are ca obiect instalarea unor panouri fotovoltaice pentru producerea energiei electrice din surse regenerabile, cu capacități de stocare integrate pentru autoconsum, în vederea reducerii cheltuielilor cu energia electrică aferente consumului Consiliului Județean Vrancea și al instituțiilor subordonate.
Cel de-al doilea proiect are ca obiect dezvoltarea unor noi capacități de stocare a energiei electrice produse din surse regenerabile, în cadrul apelului de proiecte destinat sprijinirii investițiilor în dezvoltarea de noi capacități de stocare a energiei electrice produse din surse regenerabile pentru entități publice.
S-a explicat că prin cel de-al doilea proiect se urmărește valorificarea mai eficientă a instalațiilor de producere a energiei electrice din surse fotovoltaice deja realizate și aflate în proprietatea și în utilizarea Consiliului Județean Vrancea și a instituțiilor subordonate. În lipsa unor sisteme de stocare, energia produsă de aceste instalații poate fi utilizată pentru autoconsum în perioada în care este generată, în timp ce energia produsă în surplus este injectată în rețeaua națională. Prin instalarea unor capacități de stocare se urmărește posibilitatea utilizării ulterioare a energiei produse, inclusiv în perioadele în care instalațiile fotovoltaice nu produc energie, ceea ce va contribui la creșterea gradului de autoconsum și la reducerea cantității de energie electrică achiziționată din rețeaua de distribuție.Valoarea cumulată estimată a celor două proiecte este de aproximativ 7.000.000 de lei, din care aproximativ 5.200.000 de lei reprezintă cheltuieli eligibile, iar aproximativ 1.700.000 de lei reprezintă cheltuieli neeligibile.
În ceea ce privește primul proiect, referitor la instalarea de panouri fotovoltaice cu capacități de stocare integrate, domnul președinte a precizat că acesta cuprinde 11 puncte, respectiv Stadionul Milcov, Bazinul de înot, Baza de agrement Crângul Petrești, tronsonul de iluminat de pe drumul județean de la Dedeman către Crâng, unitățile de învățământ special din Măicănești, centrele de asistență și protecție socială din Cotești, Jariștea și Golești, precum și mai multe obiective muzeale, inclusiv Muzeul Vrancei, cunoscut ca sediul Tribunalului, și bazele Salvamont.
În ceea ce privește cel de-al doilea proiect, destinat exclusiv dezvoltării unor noi capacități de stocare, acesta vizează amplasamentele la care sunt deja instalate sisteme de producere a energiei electrice din surse fotovoltaice, respectiv Centrul Școlar pentru Educație Incluzivă „Elena Doamna”, Centrul Școlar pentru Educație Incluzivă Măicănești, Centrul Școlar pentru Educație Incluzivă Mihălceni și Bazinul de înot. Prin urmare, la aceste amplasamente se urmărește instalarea unor sisteme de stocare care să permită utilizarea energiei produse de instalațiile fotovoltaice existente și în perioadele în care acestea nu produc energie.
Având în vedere că sesiunea de depunere a cererilor de finanțare pe platforma Agenției pentru Finanțarea Investițiilor Rurale se deschide în data de 28 septembrie 2026, la ora 10:00, după principiul „primul venit, primul evaluat”, s-a subliniat necesitatea adoptării cu celeritate a actelor administrative supuse aprobării prin proiectele înscrise pe ordinea de zi.

 Fiind supusă votului, ordinea de zi a fost aprobată cu unanimitate de voturi.
Președintele Consiliului Județean Vrancea, domnul Nicușor Halici a procedat la punerea în dezbatere a proiectelor de hotărâri conform ordinii de zi:

· [bookmark: _Hlk75863858]La punctul 1 proiectul „Actualizarea documentației tehnice la faza Notă conceptuală și Temă de proiectare pentru obiectivul de investiții "Sprijinirea investiţiilor în noi capacităţi de producere a energiei electrice produsă din surse regenerabile de energie solară, cu capacități de stocare integrate, pentru autoconsum - U.A.T. JUDEȚUL VRANCEA”.
Fiind supus votului, proiectul de hotărâre a fost adoptat în unanimitate. (30 voturi „pentru”)

· La punctul 2 proiectul „Aprobarea documentației tehnico-economice la faza Studiu de Fezabilitate și a indicatorilor tehnico-economici pentru obiectivul de investiții „Sprijinirea investiţiilor în noi capacităţi de producere a energiei electrice produsă din surse regenerabile de energie solară, cu capacități de stocare integrate, pentru autoconsum - U.A.T. JUDEȚUL VRANCEA”.
Fiind supus votului, proiectul de hotărâre a fost adoptat în unanimitate. (30 voturi „pentru”)

· La punctul 3 proiectul „Aprobarea depunerii proiectului „Sprijinirea investiţiilor în noi capacităţi de producere a energiei electrice produsă din surse regenerabile de energie solară, cu capacități de stocare integrate, pentru autoconsum - U.A.T. JUDEȚUL VRANCEA” și a cheltuielilor legate de proiect”.
Fiind supus votului, proiectul de hotărâre a fost adoptat în unanimitate. (30 voturi „pentru”)

· La punctul 4 proiectul „Aprobarea documentației tehnico-economice la faza Studiu de Fezabilitate și a indicatorilor tehnico-economici pentru obiectivul de investiții „Dezvoltarea de noi capacități de stocare a energiei electrice produsă din surse regenerabile - UAT Județul Vrancea”.
Fiind supus votului, proiectul de hotărâre a fost adoptat în unanimitate. (30 voturi „pentru”)

· La punctul 5 proiectul „Aprobarea depunerii proiectului “Dezvoltarea de noi capacități de stocare a energiei electrice produsă din surse regenerabile – U.A.T. Județul Vrancea” și a cheltuielilor legate de proiect”.
Fiind supus votului, proiectul de hotărâre a fost adoptat în unanimitate. (30 voturi „pentru”)

Epuizându-se dezbaterea punctelor înscrise pe ordinea de zi, președintele consiliului județean, domnul Nicușor Halici, a declarat închise lucrările ședinței extraordinare a Consiliului Județean Vrancea convocate de îndată în 28 septembrie 2026.

                                        Consiliului Județean Vrancea
                                                   Nicușor HALICI

